v va va
Ende besunder en thoende de voirs matheeus niet dat de vors willem
tay tot den goeden voirs met recht yet comen wae van yemande die
dierre gederft mocht hebbe Oec en thoende hi niet dat de vors wout
voe de voirs goede xxv gulden erflic gehadt hadde gelijc hi hem ver
meten hadde noch dat hi geloeft soude hebbe de voirs goede nunmeer
aen te spreken anders dan hi geloeft hadde de selve goede niet aen
te spreken uut macht van des voirs hn arnts testamente den vors
jannes vanden hove sijns thoenisse geheellic ende al volcomende Ende daer
en boven thoende de vors jannes noch meer dat de voirs goede hoefde
in vier hoven te weten inden hof van vrobbendonck onder den
jonck van wesemael onder den he van assche ende onder tcapittel
van lyere Ende desgelijx dat alsulken voerdaghen als h arnt wilen
van crayenhem voermaels op de voirs goede gedaen hadde te mael
te nyeute gedaen was en dat hem numermeer man daer mede be
helpen en soude dwelc al geschiede eer de voirs wouter tot den
voirs goede geleydt was Noch thoende boven al desen de vors jannes
dat den yersten coep die de voirs matheeus dede jegen den vors
willeme tay mer xxiii peters en gedroegh die de selve jannes
hem in sinen verantwden pnteerde weder te gheven Ende dat
dwedergedeelte jeghen die vanden oudenbossch gecocht was
omtrent xcv peters daer een vanden getughen droegh daer
op noch besiden ghinghen omtrent x peters Also dat na
al desen de meye van loeven maende de scepenen van
loeven de welke na aensprake na verantwerden na thoe
nisse ende na al dats voe hen comen wae wijsden voe een
vonnisse dat tvierdeel vanden goeden daer om tgedinghe
geweest hadde den voirs jannes vanden hove en sinen beleyde
volghen sal Bi also dat de voirs jannes den voirs matheeuse
wedergheven sal alsulken ghelt te weten xxiii peters als